रक्षाबंधन के त्यौहार पर संजय दत्त की बहन प्रिया दत्त की नज़रें दरवाज़े पर ही गड़ी रही. उन्हें था इंतज़ार अपने भाई संजय दत्त का.लेकिन प्रिया का ये इंतज़ार ख़त्म नहीं हुआ. इस सोमवार संजय ने येरवडा जेल में 14 दिन की छुट्टी की अर्ज़ी दी जिसपर अभी गौर किया जा रहा है .संजय के घर पर आने की सारी तैयारियां हो चुकी हैं लेकिन संजय को अभी छुट्टी की इजाज़त मिलना बाकी है.साल 1993 में मुंबई में हुए बम विस्फोटों से जुड़े एक मामले में संजय दत्त येरावड़ा जेल में सज़ा काट रहे हैं.जनता का दिल जीतने के लिए, उनके बीच बने रहने के लिए एक नेता क्या-क्या नहीं करता. साल 2014 में होने वाले लोकसभा चुनावों के लिए गुजरात के मुख्यमंत्री नरेंद्र मोदी को एक प्रबल दावेदार माना जा रहा है.आजकल मोदी ज़ोर-शोर से अपना चुनावी प्रचार तो कर ही रहे हैं पर साथ ही वो एक फ़िल्म को भी प्रमोट कर रहे हैं. ये फ़िल्म है 'द लाइट: स्वामी विवेकानंद' जो 23 अगस्त को रिलीज़ होने वाली है.मोदी इस फ़िल्म के प्रोमो में दर्शकों से अपील कर रहे हैं कि वो इसे अवश्य देखें.मोदी का मानना है कि स्वामी विवेकानंद पर बनी ये फ़िल्म युवाओं को प्रेरित करेगी. नरेंद्र मोदी के लिए इस फ़िल्म की स्पेशल स्क्रीनिंग रखी गई जिसके बाद ये भी सुनने में आया कि हो सकता है कि 'द लाइट: स्वामी विवेकानंद' को गुजरात में टैक्स-फ्री रिलीज़ मिले.(बीबीसी हिन्दी के एंड्रॉएड ऐप के लिए यहां 



क्लिक करें. आप हमें



 फ़ेसबुक और 



ट्विटर पर फ़ॉलो भी कर सकते हैं.)